VENDIM
Nr. 252, datë 9.5.2018

PËR PËRCAKTIMIN E MASËS DHE TË KRITEREVE PËR SHPËRBLIMIN E KRYETARIT, ANËTARËVE DHE SEKRETARIT TEKNIK TË KËSHILLIT MBIKËQYRËS TË DREJTORISË SË PËRGJITHSHME TË PRONËSISË
 INDUSTRIALE (DPPI)

Në mbështetje të nenit 100 të Kushtetutës dhe të pikës 7, të nenit 189/e, të ligjit nr. 9947, datë 7.7.2008, “Për pronësinë industriale”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

1. Kryetari, anëtarët dhe sekretari i këshillit mbikëqyrës të Drejtorisë së Përgjithshme të Pronësisë Industriale (DPPI) përfitojnë një shpërblim kundrejt pjesëmarrjes në mbledhje, përkatësisht:
a) kryetari me 15 000 (pesëmbëdhjetë mijë) lekë; 
b) anëtarët me 10 000 (dhjetë mijë) lekë; 
c) sekretari me 3 000 (tre mijë) lekë.
Në çdo rast, numri i shpërblimeve nuk duhet të jetë më shumë se 6 pagesa në vit, pavarësisht nga numri i mbledhjeve të këshillit. 
[bookmark: _GoBack]2. Shpenzimet për shpërblimin e kryetarit, të anëtarëve dhe të sekretarit teknik të këshillit mbikëqyrës, të cilat vërtetohen kundrejt dokumentacionit që provon pjesëmarrjen në mbledhje, përballohen nga buxheti i Drejtorisë së Përgjithshme të Pronësisë Industriale.
3. Ngarkohet Drejtoria e Përgjithshme e Pronësisë Industriale për zbatimin e këtij vendimi.
Ky vendim hyn në fuqi pas botimit në Fletoren Zyrtare.

